Last saved by: Kuruc Maroš

OKRESNÁ PROKURATÚRA VRANOV NAD TOPĽOU 
Nám. Slobody 5, 093 80 Vranov nad Topľou

Číslo: Pv 382/16/7713-15	Vranov nad Topľou  23.02.2017
EEČ: 2-61-30-2017
U Z N E S E N I E
Trestná vec:	obv. XXXXX
Trestný čin:	prečin: porušovanie autorského práva podľa § 283 odsek 1 Trestného zákona
Rozhodol: 	prokurátor Okresnej prokuratúry Vranov nad Topľou
Podľa § 220 odsek 1 Trestného poriadku schvaľujem zmier uzavretý medzi:
obvineným: 
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX 1492/117, XXXXX XXXXX, Slovensko
väzba: nie
a
poškodenou:  
XXXXX
sídlo: XXXXX, XXXXX XXXXX, Spojené kráľovstvo
v zastúpení: 	XXXXX
Obsahom zmieru je:
Peňažná suma určená na všeobecne prospešné účely: 150,-€. 
Suma odovzdaná štátu na peňažnú pomoc obetiam trestnej činnosti:150,-€.
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 1492/117, XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: porušovanie autorského práva podľa § 283 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
realizované policajtom Obv.odd. PZ XXXXX pod spisovou značkou ORP-256/VT-VT-2016
na tom skutkovom základe, že: 
prostredníctvom inzerátu zverejnenom na internetovom portáli XXXXX dňa XXXXX bez súhlasu vlastníkov autorských práv ponúkal prostredníctvom osobného odberu alebo prostredníctvom dobierky na predaj hernú konzolu XXXXX XXXXX XXXXX (ďalej len XXXXX), sériové číslo HC0224873 s príslušenstvom, ktorá má odstránené účinné prostriedky ochrany výrobcu, čo je v rozpore s § 59 a § 60 zák. č. 618/2003 Z.z. o autorskom práve a právach súvisiacich s autorským právom (autorský zákon) a pre poškodenú spoločnosť XXXXX, XXXXX XXXXX Street, XXXXX, ako vlastníka autorských práv, zastúpenú XXXXX trvale bytom XXXXX, XXXXX XXXXX, takto svojím konaním spôsobil škodu spočívajúcu v hodnote autorského práva k danému firmware hracej konzoly vo výške XXXXX,-€.
Odôvodnenie:
Poverený príslušník Obvodného oddelenia PZ vo Vranove nad Topľou uznesením sp. zn. ORP-256/VT-VT-2016 zo dňa 16.05.2016 podľa § 199 ods. 1 Trestného poriadku začal trestné stíhanie vo veci a uznesením vyššie uvedenej spisovej značky zo dňa 22.09.2016 podľa § 206 ods. 1 Trestného poriadku vzniesol obvinenie XXXXX z prečinu porušovania autorského práva podľa § 283 ods. 1 Trestného zákona, ktorého sa mal dopustiť na tom skutkovom základe, že prostredníctvom inzerátu zverejnenom na internetovom portáli XXXXX dňa XXXXX bez súhlasu vlastníkov autorských práv ponúkal prostredníctvom osobného odberu alebo prostredníctvom dobierky na predaj hernú XXXXX XXXXX XXXXX (ďalej len XXXXX), sériové číslo HC0224873 s príslušenstvom, ktorá má odstránené účinné prostriedky ochrany výrobcu, čo je v rozpore s § 59 a § 60 zák. č. 618/2003 Z.z. o autorskom práve a právach súvisiacich s autorským právom (autorský zákon) a pre poškodenú spoločnosť XXXXX, XXXXX XXXXX Street, XXXXX, ako vlastníka autorských práv takto svojím konaním spôsobil škodu spočívajúcu v hodnote autorského práva k danému firmware hracej konzoly vo výške cca XXXXX,-€.

Po ukončení vyšetrovania predložil poverený príslušník OO PZ XXXXX tunajšej prokuratúre vyšetrovací spis s návrhom na postup podľa § 220 Trestného poriadku a to na uzavretie zmieru medzi poškodeným a obvineným.

Preskúmaním spisového materiálu som zistil, že v predmetnej trestnej veci sa koná o trestnom čine, na ktorý trestný zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1/ Trestného poriadku a následne bol spisový materiál odstúpený probačnému a mediačnému úradníkovi Okresného súdu vo Vranove nad Topľou.

Obvinený a splnomocnený zástupca poškodeného uzavreli dňa 20.01.2017 dohodu o zmieri, v rámci ktorej obvinený pred probačným a mediačným úradníkom Okresného súdu vo Vranove nad Topľou vyhlásil, že spáchal skutok pre ktorý sa viedlo trestné stíhanie, svoje konanie oľutoval a prisľúbil, že sa viac takéhoto konania nedopustí.

Dňa 19.01.2017 obvinený zložil na účet Okresnej prokuratúry vo Vranove nad
Topľou sumu 150,-€ na všeobecne prospešné účely a celú sumu určil na peňažnú pomoc štátu poškodeným trestnými činmi. Táto suma je primeraná vážnosti spáchaného činu a spôsobenému následku.  Predmetom predaja bola už staršia hracia konzola značky XXXXX, ktorej hodnota na predajnom trhu ako používanej veci  nepresahuje sumu XXXXX. XXXXX je zamestnaný  ako XXXXX na skrátený pracovný pomer s čistým mesačným príjmom cca XXXXX. S poukazom aj na hodnotu hracej konzoly a príjem obvineného, možno považovať určenú sumu 150-€ za primeranú.

Obvinený a splnomocnený zástupca poškodeného s týmto spôsobom vybavenia veci vyslovili súhlas. XXXXX ako splnomocnený zástupca poškodenej spoločnosti XXXXX so XXXXX vzhľadom k úhrade uplatnenej škody zo strany XXXXX, žiadnu ďalšiu škodu v trestnom konaní neuplatňuje. 
 
Vzhľadom na povahu a závažnosť spáchaného činu, na mieru akou bol dotknutý verejný záujem, na osobu obvineného, na jeho osobné a majetkové pomery
považujem teda takýto spôsob rozhodnutia za dostačujúci.

Vzhľadom k vyššie uvedeným skutočnostiam bolo rozhodnuté tak, ako je uvedené vo výrokovej časti tohto uznesenia

Poučenie:
Proti tomuto uzneseniu nie je prípustná sťažnosť.

Mgr. Maroš Kuruc 
prokurátor